*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*124. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére


a József A. utca közlekedés-szabályozásával kapcsolatos döntés meghozatala

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2022. 06. 21. |

***Tisztelt Képviselő-testület!***

Több állampolgár kérelemben kereste meg az önkormányzatot, hogy a József A. utcában a sebességhatárt túllépve közlekednek a gépjárművek. Ezzel együtt fekvőrendőr kihelyezését kezdeményezik.

A kérelem vonatkozásában meg kívánjuk jegyezni, hogy a kezdeményezőnek – Kiss László – jeleztük, hogy a fekvőrendőr telepítése a gépjárművek lassulását, gyorsulását eredményezi és ezzel együtt a légszennyezés, akusztikai hatás, rezgések megnövekedése várható. E tájékoztató ismeretében adta be kérelmét a szomszédos ingatlan tulajdonosokkal együtt.



fekvőrendőr helye

Javasoljuk még 2db 30km/h sebességkorlátozó és 2 db Egyenetlen úttest jelzőtáblák kihelyezését is a fekvőrendőr előtti útszakaszon.

A kivitelezés költségét (a KRESZ táblák kihelyezésével együtt) a kérelmező finanszírozza.

A hozzájárulás megadásával egy időben a műszaki paraméterek meghatározása és azok rögzítése is szükséges.

A fentiekre figyelemmel kérem a határozati javaslatok elfogadását.

**1sz. H a t á r o z a t i j a v a s l a t :**

**a József A. utcában fekvőrendőr kivitelezésének jóváhagyására**

Bátaszék Város Önkormányzat Képviselő-testülete;

* 1. egyetért a József A. utcában fekvőrendőr kivitelezésével, amennyiben a kivitelezéshez szükséges forrást Kiss László (7140 Bátaszék, …. szám alatti lakos) biztosítja,
  2. felkéri a Bátaszéki Közös Önkormányzati Hivatal jegyzőjét a fekvőrendőr műszaki paramétereinek meghatározására és a közútkezelői hozzájárulás megadására.

*Határidő:* 2022. július 31.

*Felelős:* Kondriczné dr. Varga Erzsébet jegyző

(a határozat megküldésért)

*Határozatról értesül:* Kiss László

Bátaszéki KÖH városüzemeltetési iroda

irattár

**2.sz. Ha t á r o z a t i j a v a s l a t :**

**Bátaszék belterületi utak közlekedésforgalmi szabályozottságának kiegészítésére**

Bátaszék Város Képviselő-testülete a város önkormányzati tulajdonú belterületi közúthálózatának forgalmi rendjét ismételten felülvizsgálta. A jelen határozat mellékletében szereplő szabályozás módosítás 2022. augusztus 1. napjától történő bevezetésével elfogadja.

*Határidő:* 2022. augusztus 1.

*Felelős:* Dr. Bozsolik Róbert polgármester

*Határozatról értesül:* Közterület- felügyelő

*Bát-*Kom 2004 Kft.